РЕГЛАМЕНТ (ЕО) № 1540/2007 НА КОМИСИЯТА
от 20 декември 2007 година
за определяне на коефициентите, приложими за зърнени култури, изнасяни под формата на ирландско уиски в рамките на периода 2007/2008 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1),
като взе предвид Регламент (ЕО) № 1670/2006 на Комисията от 10 ноември 2006 г. за определяне на някои подробни правила за прилагане на Регламент (ЕО) № 1784/2003 на Съвета във връзка с определянето и предоставянето на коригирани възстановявания по отношение на зърнени култури, изнасяни под формата на някои спиртни напитки (2), и по-специално член 5 от него,
като има предвид, че:
(1)
В член 4, параграф 1 от Регламент (ЕО) № 1670/2006 се предвижда, че количествата зърнени култури, които отговарят на изискванията за възстановяване, са количествата, поставени под контрол и дестилирани, претеглени с коефициент, който се определя ежегодно за всяка съответна държава-членка. Коефициентът изразява средното съотношение между общо изнесените количества и общо търгуваните количества от въпросните спиртни напитки, въз основа на тенденцията, отбелязана в тези количества по време на броя години, отговарящ на средния период на отлежаване на тази спиртна напитка.
(2)
Според информацията, предоставена от Ирландия, обхващаща периода от 1 януари до 31 декември 2006 г., през 2006 г. средният период на отлежаване за ирландското уиски е петгодишен.
(3)
Следователно е уместно да се определят коефициентите за периода от 1 октомври 2007 година. до 30 септември 2008 г.
(4)
Член 10 от протокол 3 към Споразумението за Европейско икономическо пространство изключва предоставянето на възстановявания за износ, предназначен за Лихтенщайн, Исландия и Норвегия. Освен това Общността сключи споразумения с някои трети страни, които включват премахване на възстановяванията при износ. Следователно е уместно това да се вземе предвид при изчисляването на коефициента за периода 2007/2008 г. съгласно член 7, параграф 2 от Регламент (ЕО) № 1670/2006,
ПРИЕ НАСТОЯЩИЯ РЕГЛАМЕНТ:
Член 1
За периода от 1 октомври до 30 септември 2008 г. посочените в член 4 от Регламент (ЕО) № 1670/2006 коефициенти, приложими за зърнените култури, които се използват в Ирландия за производство на ирландско уиски, са определени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 октомври 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 2007 година.